CELEX: 62017TA0755
Language: da
Date: 2019-09-20 00:00:00
Title: Sag T-755/17: Rettens dom af 20. september 2019 – Tyskland mod ECHA (REACH – vurdering af stoffer – benpat – persistens – ECHA’s afgørelse om anmodning om yderligere oplysninger – artikel 51, stk. 6, i forordning (EF) nr. 1907/2006 – klage indgivet til Klageudvalget – Klageudvalgets opgave – kontradiktorisk procedure – arten af prøvelsen – intensiteten af prøvelsen – Klageudvalgets kompetencer – artikel 93, stk. 3, i forordning nr. 1907/2006 – tildeling af kompetencer til EU-agenturer – princippet om kompetencetildeling – subsidiaritetsprincippet – proportionalitet – begrundelsespligt)

2.12.2019   
            
            
               DA
            
            
               Den Europæiske Unions Tidende
            
            
               C 406/27
            
         
      Rettens dom af 20. september 2019 – Tyskland mod ECHA
      (Sag T-755/17) (1)
      
      (REACH - vurdering af stoffer - benpat - persistens - ECHA’s afgørelse om anmodning om yderligere oplysninger - artikel 51, stk. 6, i forordning (EF) nr. 1907/2006 - klage indgivet til Klageudvalget - Klageudvalgets opgave - kontradiktorisk procedure - arten af prøvelsen - intensiteten af prøvelsen - Klageudvalgets kompetencer - artikel 93, stk. 3, i forordning nr. 1907/2006 - tildeling af kompetencer til EU-agenturer - princippet om kompetencetildeling - subsidiaritetsprincippet - proportionalitet - begrundelsespligt)
      (2019/C 406/35)
      Processprog: tysk
      
         Parter
      
      
         Sagsøger: Forbundsrepublikken Tyskland (først ved T. Henze og D. Klebs som befuldmægtigede, derefter ved D. Klebs, som befuldmægtiget)
      
         Sagsøgt: Det Europæiske Kemikalieagentur (ECHA) (først ved M. Heikkilä, W. Broere og C. Jacquet, derefter ved W. Broere, C. Jacquet og L. Bolzonello, som befuldmægtigede)
      
         Intervenienter til støtte for sagsøgte: Europa-Kommissionen (ved M. Konstantinidis, R. Lindenthal og M. Noll-Ehlers, som befuldmægtigede), Envigo Consulting Ltd (Huntingdon, Det Forenede Kongerige) og Djchem Chemicals Poland S.A. (Wołomin, Polen) (ved advokaterne R. Cana, É. Mullier og H. Widemann)
      
         Sagens genstand
      
      Søgsmål i henhold til artikel 263 TEUF med påstand om delvis annullation af afgørelse A-026-2015 truffet af ECHA’s Klageudvalg den 8. september 2017, for så vidt som det gav delvist afslag på sagsøgerens klage over ECHA’s afgørelse af 1. oktober 2015, hvorved det krævede, at der blev udført supplerende prøver vedrørende stoffet benpat (CAS 68953-84-4).
      
         Konklusion
      
      
                  1)
               
               
                  Afgørelse A-026-2015 truffet af Klageudvalget ved Det Europæiske Kemikalieagentur (ECHA) den 8. september 2017 annulleres, for så vidt som Klageudvalget i punkt 3 i denne afgørelses konklusion har besluttet, at argumentet vedrørende bioakkumulering, der er anført i begrundelsen for ECHA’s afgørelse af 1. oktober 2015, hvorved det krævede, at der blev udført supplerende prøver vedrørende stoffet benpat (CAS 68953-84-4), skal fjernes.
               
            
                  2)
               
               
                  I øvrigt frifindes Det Europæiske Kemikalieagentur (ECHA).
               
            
                  3)
               
               
                  Forbundsrepublikken Tyskland bærer sine egne omkostninger og betaler de af ECHA afholdte omkostninger samt de af Envigo Consulting Ltd og Djchem Chemicals Poland S.A. afholdte omkostninger.
               
            
                  4)
               
               
                  Europa-Kommissionen bærer sin egne omkostninger.
               
            
         (1)  EUT C 32 af 29.1.2018.